برلن (اے پی پی) جہانی ادارہ جان جوڑی نا سروک ٹیڈروس اذانوم گیبریئس جہانی راہشون آتیان خواست کرینے او دین آ سیاست کپس، بلکن داڑتون جنگ تننگ کن یکجا مریر۔ ٹیڈروس اذانوم گیبریئس نا پاننگ ءِ کہ او جہانی راہشون کورونا وائرس آ سیاست کپ بلکن غٹ راہشونک کورونا وائرس نا برخلاف جنگ اکن یکجا مریر۔ اومستی پارے کہ دینی مرض اٹ داسہ ہم ترندی بننگ ءِ و مچ آ دنیا ٹی انفیکشن اٹ ہڑدے ریکارڈ اٹ ودکی مرسا کننگ ءِ۔ رپورٹ نارداٹ اوداہیت ءِ دبئی ٹی رہینگوک آ ورلڈ گورنمنٹ سمٹ نا وخت آ ویڈیو کانفرنس اٹی پارے۔ اوپارے کہ دنیا ءِ 10 لکھ وائرس نا انفیکشن ءِ ہُننگ اٹ 3 تُو انا وخت لگانے وخت اس کہ داکان پد 10 لکھ بندغ اٹی دا انفیکشن بیرہ ہشت دے اٹی ہی تالان مسنے۔ اونا دا بیان ہندن ءُ وخت اسے اٹی مون آ بس ہراتم برازیل، عراق، ہندوستان و کیہی امریکی ریاست آتے ٹی انفیکشن نا کچ اٹی بے پناہ ودکی مسنے۔
